**Ustroj Kataloga informacija OŠ "Matija Gubec“ Jarmina i naknade**

1.    UVODNE ODREDBE

Katalog informacija sadrži pregled informacija koje OŠ „Matija Gubec“ Jarmina s obzirom na svoj djelokrug posjeduje, s kojima raspolaže ili ih nadzire, s opisom sadržaja informacija, namjenom, načinom i vremenom osiguravanja prava na pristup informacijama.

Svrha objavljivanja Kataloga informacija je informiranje javnosti o dokumentima i informacijama koje posjeduje OŠ „Matija Gubec“ Jarmina glede ostvarivanja prava  na pristup informacijama.

Informacijama i dokumentima koji su javni dostupni u elektroničkom obliku  moguće je pristupiti izravno iz Kataloga , bez upućivanja posebnog zahtjeva , a za sve ostale informacije i dokumente korisnika prava na pristup informacijama ostvaruje podnošenjem usmenog ili pisanog zahtjeva.

Pravo na pristup informacijama pripada svim korisnicima na jednak način i pod jednakim uvjetima i oni su ravnopravni u njegovom ostvarivanju .

Temeljem Zakona o pravu na pristup informacijama OŠ „Matija Gubec“ Jarmina uskratit će pravo na pristup informaciji ako je informacija klasificirana stupnjem tajnosti sukladno zakonu i/ili  općem aktu donesenom na temelju zakona kojim se propisuje tajnost podataka ili je zaštićena zakonom kojim se uređuje područje zaštite osobnih podataka.

OŠ „Matija Gubec“ Jarmina može uskratiti pravo na pristup informaciji ako postoje osnovane sumnje da bi njezino objavljivanje:
-    onemogućilo učinkovito , neovisno i nepristrano vođenje sudskog , upravnog ili drugog pravno uređenog postupka , izvršenja sudske odluke ili kazne,
-    onemogućilo rad tijela koja vrše upravni nadzor , inspekcijski nadzor, odnosno nadzor zakonitosti,
-    povrijedilo pravo intelektualnog vlasništva, osim u slučaju izričitog pisanog pristanka autora ili vlasnika.
OŠ „Matija Gubec“ Jarmina uskratit će pristup informacijama koje se tiču svih postupaka koja vode nadležna tijela u predistražnim  i istražnim radnjama za vrijeme trajanja tih postupaka.

2.    SADRŽAJ KATALOGA

OŠ „Matija Gubec“ Jarmina  je  javna ustanova čija je djelatnost osnovni odgoj i obrazovanje učenika.

OŠ „Matija Gubec“ Jarmina obavlja djelatnost u skladu sa zakonom i  na osnovi propisanog nacionalnog kurikuluma , nastavnih planova i programa , školskog kurikuluma, godišnjeg plana i programa a u skladu s rješenjima nadležnog Ministarstva.

Informacije u Katalogu su razvrstane prema ustrojstvenim jedinicama OŠ „Matija Gubec“ Jarmina koje raspolažu pojedinim informacijama:

1.    Ravnateljica škole
2.    Odjel za pravne, kadrovske i opće poslove (tajništvo)
3.    Odjel za ekonomske poslove (računovodstvo)

U odjelu  za pravne , kadrovske i opće poslove obavljaju se poslovi oko brige o ispravnosti i zakonitosti, te međusobnoj povezanosti svih općih akata, poslove pripreme i kontrole  zakonske utemeljenosti svih ugovora Škole i kadrovske poslove. Opći poslovi obuhvaćaju poslove urudžbenog zapisnika , poslove arhiviranja dokumenata, izrada odluka o godišnjim odmorima, poslovi vezani uz rad Školskog odbora,  vođenje e-matice, javni registar zaposlenika, administrator imenika (carnet) te tekuće dnevne poslove.

Odjel za ekonomske poslove izrađuje financijske izvještaje , obavlja pravodobno i zakonito plaćanje svih obveza i knjiženje svih poslovnih događaja , provodi obračun plaća i naknada, izrađuje izvješća i organizira provođenje popisa sredstava u OŠ „Matija Gubec“, izrađuje prijedloge godišnjih i višegodišnjih proračuna sredstava za rad , obavlja nadzor namjenskog korištenja sredstava te  izrađuje godišnje i periodične planove nabave.

3.    NAMJENA

Namjena informacija u smislu Kataloga je osiguravanje prava na pristup informacijama, sukladno Zakonu o pravu na pristup informacijama i drugim propisima.

4.    NAČIN OSIGURAVANJA

Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama.

5.    VRIJEME OSIGURAVANJA OSTVARIVANJA PRAVA NA PRISTUP INFORMACIJAMA

Pravo  na pristup informacijama ostvaruje se sukladno rokovima propisanim Zakonom o pravu na pristup informacijama i drugim propisima.

**AGENCIJA ZA ZAŠTITU OSOBNIH PODATAKA**

Na temelju članka 19. stavka 3. Zakona o pravu na pristup informacijama (»Narodne novine«, br. 172/03. i 144/10.) Agencija za zaštitu osobnih podataka donosi

**KRITERIJE
ZA ODREÐIVANJE VISINE NAKNADE IZ
ÈLANKA 19. STAVKA 2. ZAKONA O PRAVU NA PRISTUP INFORMACIJAMA**

(»Narodne novine«, br. 172/03. i 144/10.)

Članak 1.
Ovim Kriterijima propisuje se visina naknade stvarnih materijalnih troškova koje plaća korisnik prava na informaciju, a koji nastaju pružanjem informacije prema Zakonu o pravu na pristup informacijama.

Članak 2.
Visina naknade stvarnih materijalnih troškova (uključujući PDV) određuje se u sljedećem iznosu:

1. preslik jedne stranice veličine A4 – 0,60 kuna
2. preslik jedne stranice veličine A3 – 0,90 kuna
3. preslik jedne stranice u boji veličine A4 – 1,30 kuna
4. preslik jedne stranice u boji veličine A3 – 1,70 kuna
5. elektronički zapis na jednom CD-u – 7,00 kuna
6. elektronički zapis na jednom DVD-u – 7,00 kuna
7. elektronički zapis na jednoj disketi – 7,00 kuna
8. preslik na jednoj videovrpci – 10,00 kuna
9. preslik na jednoj audio kazeti – 8,00 kuna
Troškovi dostave informacija obračunavaju se prema važećem cjeniku poštanskih usluga.

Članak 3.
Visinu naknade stvarnih materijalnih troškova za usluge koje nisu navedene u članku 2. ovih Kriterija, tijelo javne vlasti odredit će na način da u visinu naknade zaračuna prosječnu tržišnu cijenu za uslugu, trošak amortizacije koje ima tijelo javne vlasti te trošak poštanskih usluga.

Članak 4.
Tijelo javne vlasti naložit će korisniku prava na informaciju da unaprijed u cijelosti položi očekivani iznos stvarnih materijalnih troškova. U slučaju da korisnik prava na informaciju u roku ne položi navedeni iznos, smatrat će se da je korisnik prava na informaciju odustao od zahtjeva.

Članak 5.
Tijelo javne vlasti izdat će korisniku prava na informaciju račun prema visini naknade određenoj u članku 2. i 3. ovih Kriterija.

Članak 6.
Tijelo javne vlasti iz razloga ekonomičnosti može korisniku prava na informaciju ne zaračunati stvarne materijalne troškove koji nastaju pružanjem informacije ukoliko isti ne prelaze iznos od 10,00 kuna.

Članak 7.
Ovi Kriteriji stupaju na snagu osmoga dana od dana objave u »Narodnim novinama«.

Klasa: 011-01/11-01/08
Urbroj: 567-01/01-11-01
Zagreb, 25. ožujka 2011.

Ravnatelj
Franjo Lacko, dipl. iur. v. r.